Burnley FC

Burnley Football Club er en engelsk fotballklubb som spiller i Premier League. Klubben ble stiftet i 1882 og var en av tolv klubber som startet The Football League i 1888. «The Clarets», som er kallenavnet til Burnley, spiller hjemmekampene sine på Turf Moor i Burnley. Byen Burnley ligger i den engelske regionen Nordvest-England, omtrent fire mil nord for Manchester.

 Historie 
De fleste som fikk i gang klubben i 1881, spilte tidligere rugby. Derfor ble det stort sett spilt rugby det første året, og laget hadde navnet Burnley Rovers. I mai 1882 ble det bestemt at de skulle spille fotball og at navnet skulle være Burnley Football Club. Dette året begynte de å spille på den nåværende banen Turf Moor etter å ha brukt Calder Vale som arena i 1881.

De vant sitt siste ligamesterskap i 1960. Klubben rykket ned fra toppdivisjonen i 1976 og var ikke tilbake blant de beste før sesongen 2009/10. I perioden 2010-2014 har Burnley spilt i Football League Championship.

Tradisjonsrike Burnley var farlig nær ved å bli historiske på negativ måte – ved å bli første klubb som rykket ut av Football League i 1987, men berget seg med et nødskrik. Suksessen til Burnley i nyere tid må tilskrives Stan Ternent, som var manager i klubben fra 1998 til 2004. Ternent snudde raskt en klubb som kjempet mot nedrykk til kjellerdivisjonen, til en kandidat til playoff i Division One. Blant nøkkelspillerne som var med på denne snuoperasjonen, finner vi navn som backen Mitchell Thomas, playmakeren Paul Cook, midtstopperen Steve Davis og målmaskinen fra Ternents tid i Hull; Andy Payton. I tillegg fikk man en høyreving av høyt format i Glen Little, som en tid også ble nevnt i landslagsdiskusjonen, samt fart i karrieren til venstrevingen Graham Branch, som i dag er eneste "gjenlevende" fra generasjonen som var med å spille Burnley opp i det som nå går under navnet the Championship.

Den 25. mai 2009 rykket Burnley opp til Premier League for første gang, og den påfølgende sesongen var klubbens første i den øverste divisjonen siden 1976. Eventyret varte ikke så lenge, og de rykket ned til Championship samme sesong. Mange mente at daværende manager Owen Coyle sin avgjørelse om å bytte klubb midt i sesongen var en instrumental grunn til nedrykket.

De påfølgende årene i Championship fikk både Brian Laws og Eddie Howe prøvd seg, men det var Sean Dyche som var arkitekten bak the Clarets direkte opprykk i 2013/14-sesongen, noe som ga mye mediaomtale ettersom laget hadde den minste troppen og var blant de med de minste økonomiske ressursene.

Eventyret i Premier League var kortvarig, og ved sesongslutt var Burnley under nedrykkstreken. 21. April 2025 slo de Sheffield United, og sikrer avansement til Premier League i neste sesong, for første gang siden 2013/2014.

 Meritter 
 TROFE ANTALL ÅR Ligamestre  2  1920/21, 1959/60 FA-cupen  1  1914 FA Charity Shield  2  1960, 1973 Anglo Scottish Cup  1  1978/79 FA Youth-cup  1  1968

 Vinner av 2. divisjon: 1897/1898 og 1972/73.
 Vinner av 3. divisjon: 1981/82.
 Vinner av 4. divisjon: 1991/92. 
 Finalist i FA-cupen: 1947 og 1962.
 Semifinalist i Ligacupen: 1961, 1969, 1983 og 2009.
 Finalist i Football League Trophy: 1988.

 Norske spillere 

+ Spillere med seniorkontrakt Navn  År  Kamper  Mål Rune Vindheim  1998–1999 8 2 Christian Kalvenes  2008–2010 27 1 Fredrik Ulvestad  2015–2018 7 0 Sander Berge  2023–2024  37  1

 Engelske landslagsspillere 
Siden 1882 har Burnley hatt 23 engelske landslagsspillere. De har spilt 85 kamper og scoret 21 mål for England i disse kampene. I 84 av kampene har spilleren fra Burnley vært med fra start, og fem ganger har det engelske landslaget hatt en kaptein som representerte Burnley på klubbnivå.

Nr.LandslagsspillerNavnAntall kamperAntall starterInnbytterKapteinMålTidsrom1Nr. 165John Yates1100302/03·1889 - 02/03·1889 2Nr. 212James Crabtree3300001/03·1894 - 06/04·1895 3Nr. 242John Hillman1100018/02·1899 - 18/02·1899 4Nr. 264William Bannister1100018/03·1901 - 18/03·1901 5Nr. 339Bertram Freeman3300210/02·1912 - 23/03·1912 6Nr. 375William Watson3300005/04·1913 - 25/10·1919 7Nr. 381Edwin Mosscrop2200016/03·1914 - 04/04·1914 8Nr. 396Robert Kelly111100610/04·1920 - 04/04·1925 9Nr. 421Jeremiah Dawson2200022/10·1921 - 08/04·1922 10Nr. 486John Henry Hill111105028/02·1925 - 15/05·1929 11Nr. 513George Waterfield1100012/02·1927 - 12/02·1927 12Nr. 516Louis Page7700112/02·1927 - 28/11·1927 13Nr. 531John Bruton3300017/05·1928 - 13/04·1929 14Nr. 716William Elliot5500318/05·1952 - 26/11·1952 15Nr. 740Brian Pilkington1100002/10·1954 - 02/10·1954 16Nr. 768Colin McDonald8800018/05·1958 - 26/11·1958 17Nr. 783John Connelly101000417/10·1959 - 27/02·1963 18Nr. 796John Angus1100027/05·1961 - 27/05·196119Nr. 797George Brian Miller1100027/05·1961 - 27/05·196120Nr. 799Raymond Pointer3300228/09·1961 - 25/10·196121Nr. 841Gordon Harris1100005/01·1966 - 05/01·196622Nr. 864Ralph Coates2110021/04·1970 - 21/04·197123Nr. 893John Martin Dobson4400003/04·1974 - 05/06·1974

 Managere 
ManagerPeriodeManagerPeriodeManagerPeriodeArthur Sutcliffe (1893–1896)Joe Brown(1976–1977)Brian Laws(2010–2010)Harry Bradshaw(1896–1899)Harry Potts (1977–1979)Eddie Howe(2011–2012)Ernest Mangnall(1899–1903)Brian Miller(1979–1983)Sean Dyche(2012–)Spen Whittaker(1903–1910)John Bond(1983–1984)R. Wadge(1910–1911)John Benson(1984–1985)John Haworth(1911–1925)Martin Buchan(1985)Albert Pickles(1925–1932)Tommy Cavanagh(1985–1986)Tom Bromilow(1932–1935)Brian Miller(1986–1989)Alf Boland (1935–1939)Frank Casper(1989–1991)Cliff Britton(1945–1948)Jimmy Mullen (1991–1996)Frank Hill (1948–1954)Adrian Heath(1996–1997)Alan Brown(1954–1957)Chris Waddle(1997–1998)Billy Dougall(1957–1958)Stan Ternent(1998–2004)Harry Potts(1958–1970)Steve Cotteril(2004–2007)Jimmy Adamson(1970–1976)Owen Coyle(2007–2010)

 Spillerstall 
Oppdatert 4. februar 2026
Burnley FC Player Profiles

 Utlånte spillere 

 Referanser 

 Kilder 
 Rollin, Jack (1998): ROTHMANS BOOK OF FOOTBALL RECORDS. Headline Book Publishing, London. ISBN 0-7472-1954-0
 Rollin, Glenda & Rollin, Jack (2006): SKYSPORTS FOOTBALL YEARBOOK 2006-07. Headline Book Publishing, London. ISBN 0-7553-1526-X

 Eksterne lenker 

  Klubbens norske hjemmeside
  Klubbside fra BBC
  Oversikt over klubbens resultater i liga og cup 
  Nettsted om Burnley (BurnleyUltras)
  Nettsted om Burnley (TheLongside)
  Nettsted om Burnley (ClaretsMad)
  Oversikt over engelske landslagsspillere (England Football Online)
  Klubbside fra Soccerbase

Kategori:Fotballag i England
Kategori:Lancashire
Kategori:Fotballag etablert i 1882
Kategori:Sport i England i 1882